**Apie pareigų pavadinimus**

Pareigų, profesijų, teisinio statuso, rangų, mokslo laipsnių ir panašūs pavadinimai apibendrintai reiškiami vyriškosios giminės daiktavardžiais, pvz.:

Vardenė Pavardenė apgynė **daktaro** disertaciją;

Justė gavo Lietuvos Respublikos **piliečio** pasą;

skelbiamas konkursas **seniūno** pareigoms.

Moteriškosios giminės daiktavardžiai vartojami kalbant apie konkrečias moteris, užimančias atitinkamas pareigas:

docentė Vardenė Pavardenė;

pavaduotoja Jūra Gintaraitė;

seniūnė Milda.

Todėl apibendrintai vartojant rašoma vyriškoji giminė: seniūno pavaduotojas, vyriausiais specialistas, buhalteris, o ant durų (turint omeny konkretų žmogų) nurodoma: seniūno pavaduotoja Monika, vyriausioji specialistė Jurgita Jurgaitė, buhalterė Laima Vainauskaitė.

Nors Giedrė Giedraitė yra seniūnė, tačiau Monika bus seniūno pavaduotoja (seniūnas šiuo atveju – apibendrintos pareigos).